text: Det bliver blæsevejr til Mortens-anden
  09 november 2017 kl. 07.05
  DMI varsler om blæsevejr med vindstød af stormstyrke fredag, hvor mange samles om Mortens-and og rødkål.
  Fredag dannes et lavtryk ud for Sydvestnorge. Det bevæger sig lige nord om Danmark, og skaber derved kraftig vind ved flere kyster.
  Vinden ventes at ramme Vestkysten og den vestlige del af Østersøen omkring fredag middag. Mod aften kommer vindstødene også ind over den sydlige del af Kattegatsområdet.
  I løbet af natten til lørdag er lavtrykket trukket op over Sverige og vinden aftager.
  DMI varsel om vindstød af stormstyrke. : https://t.co/HsShtHFM2H pic.twitter.com/xnc2kmsK6f
  
  